Diari Oficial de la Generalitat Valenciana


Sumari del DOGV 4751, del 12-05-2004 (2004/4421)

Edicte de notificació d'expedient nº RHU 15-03, interposat per Gloria Sorlí Doblás.
-----------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4421


Organisme emissor
:   Conselleria de Sanitat

Tipus de document
:   Anunci

Edicte de notificació d'expedient nº RHU 15-03, interposat per Gloria Sorlí Doblás. [2004/X4421]
  
No s'ha pogut notificar de forma personal i directa a Gloria Sorlí Doblás la Resolució del conseller de Sanitat, de data 13 d'octubre de 2003, recaiguda en l'expedient RHU 15/03. Se'n fa ara la publicació en el Diari Oficial de la Generalitat Valenciana, i al tauler d'edictes de l'Ajuntament de València, en compliment de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de març de 2004.- El director general de Farmàcia i Productes Sanitaris: José Luis Gomis Gavilán.
  
?Vist el recurs de reposició RHU núm. 15/03 interposat per Gloria Sorlí Doblás titular de l'oficina de farmàcia núm. V-658-F, i ASS núm. 670, sítia al c/ Jaume I, núm. 13, cantonada Dr. Fleming del municipi de Paiporta, contra la Resolució del director general per a la Prestació Farmacèutica mitjançant la qual es desestima el recurs d'alçada interposat per ella mateixa contra la Resolució del director territorial de Sanitat de València, de data 20 de gener de 2003, mitjançant la qual s'imposa una sanció de 1.500 euros, per incompliment de servicis d'urgència, i examinats els següents
  
Fets
  
I. Els fets causants de la sanció imposada pel director territorial de Sanitat de València, consistent en 1.500 euros, van ser els següents:
  
Per denúncia de l'alcalde de Paiporta, en escrits de 3 d'abril i altres de dates posteriors, 7, 8, 15 i 29 de maig i 18 de juny, es posa de manifest que l'oficina de farmàcia de què és titular la Sra. Sorlí Doblás, no realitza servicis d'urgència des del passat mes d'abril de 2002, infringint amb això el que establix l'article 1.b) i c) del Decret 187/1997, de 17 de juny, pel qual es regulen els horaris d'atenció al públic, servicis d'urgència i vacances de les oficines de farmàcia (DOGV de 24 de juny de 1997), i tipificada en l'article 64.a) 10a, en relació amb l'article 32.d) estos dos de la Llei 6/1998, de la Generalitat Valenciana, d'Ordenació Farmacèutica de la Comunitat Valenciana, (DOGV de 26 de juny de 1998).
  
A estes denúncies s'acompanya documentació de la policia local sobre la realització dels servicis per part de les oficines de farmàcia del municipi, que no es presten servicis d'urgència en horari nocturn de 9 a 22 hores, i els diumenges per cap de les oficines de farmàcia del municipi.
  
II. Com a conseqüència, la Direcció Territorial de Sanitat de València, incoa l'expedient, després de la tramitació de la qual amb compliment de tots els tràmits i garanties legals i reglamentàries es dicta una Resolució de data 20 de gener de 2002, en què s'estimen infringits els preceptes citats. Per tot això, s'imposa a Gloria Sorlí Doblás, en l'expedient 52/35/02, una sanció de 1.500 euros, per incompliment de servici d'urgències.
  
III. No conforme amb la citada resolució, Gloria Sorlí Doblás interposa recurs d'alçada davant el director general per a la Prestació Farmacèutica, en el qual suplica la revocació de la sanció imposada, al·legant com a fonament a les seues pretensions que no s'han tingut en compte les seues al·legacions, i que a la seua oficina de farmàcia no li corresponia prestar servici d'urgència per estar el torn de servicis d'urgència mancomunat. El dit recurs va ser desestimat per Resolució de 22 de maig de 2003 del director general per a la Prestació Farmacèutica.
  
IV. No conforme amb la citada resolució denegatòria, per Gloria Sorlí Doblás s'interposa recurs de reposició davant del conseller de Sanitat i sol·licita que es revoque la resolució recorreguda i al·lega com a fonament a les seues pretensions que es resolgué en més de tres mesos el recurs d'alçada que interposà, i que la resolució que ara recorre la rebé passats deu dies des que es dictà. A més al·lega que realitzen els servicis d'urgència a excepció de l'horari nocturn i els diumenges en què els realitza Torrent, que necessiten receptes mèdiques d'urgència per a la dispensació farmacèutica d'urgència i que l'atenció farmacèutica està garantida amb els municipis limítrofs de Torrent i València.
  
Els anteriors fets s'apliquen els següents:
  
Fonaments jurídics
  
I. Esta conselleria és competent per a resoldre el present expedient en virtut del que disposa la Llei 5/1983, de 30 de desembre, de Govern Valencià; Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat; Decret 44/1992, de 16 de març, del Govern Valencià que determina el procediment, sancions i competència sancionadora en relació amb les infraccions sanitàries i d'higiene alimentària; Reial Decret 278/1980, de 25 de gener, sobre transferència de competències en matèria de sanitat; Reial Decret 1.398/1993, de 4 d'agost, pel qual s'aprova el Reglament de Procediment per a l'exercici de la potestat sancionadora; i Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la seua modificació Llei 4/1999, de 26 de novembre.
  
II. Examinat el recurs interposat, en primer lloc, a mesura que establix l'article 115-3, de la Llei 30/1992, de 26 de novembre, contra la resolució d'un recurs d'alçada no hi cabrà cap altre recurs administratiu, excepte el recurs extraordinari de revisió, per la qual cosa correspondria la inadmissió del recurs interposat.
  
En segon lloc, d'acord amb part de la doctrina que entén que es pot interposar recurs de reposició contra la resolució d'un recurs d'alçada, per identitat de fonament amb els altres casos en què correspon el dit recurs, d'acord amb les derogades Llei de Procediment Administratiu, de 17 de juliol de 1958 i la Llei Reguladora de la Jurisdicció Contenciosa Administrativa, de 27 de desembre de 1956 i amb la clàusula genèrica de l'article 116-1, de la citada Llei 30/1992, de 26 de novembre, en este supòsit i d'acord amb l'article 1, del Decret 187/1997, de 17 de juny i article 64-10, de la Llei 6/1998, de 22 de juny, i finalment d'acord amb l'article 115-2, de la Llei 30/1992, de 26 de novembre (quant al sentit del silenci administratiu), correspondria desestimar-ne el recurs.
  
No obstant això, és més raonable la improcedència del recurs, atés que la norma especial inclosa en el recurs d'alçada (115-3), preval sobre la clàusula genèrica continguda en l'article (116-1), de la Llei 30/1992, de 26 de novembre.
  
En virtut dels fets i fonaments jurídics anteriors, i vist l'informe jurídic, resolc:
  
Desestimar el recurs de reposició interposat per Gloria Sorlí Doblás, contra la Resolució del director general per a la Prestació Farmacèutica, de data 22 de maig de 2003, mitjançant la qual es desestima el recurs d'alçada interposat per ella mateixa contra la Resolució del director territorial de Sanitat de València, de data 20 de gener de 2003, mitjançant la qual s'imposa una sanció d'1.500 euros, per incompliment de servicis d'urgència.